প্রধান মন্ত্রীনা ৩শুবা গ্লোবেল পোতেতো কনক্লেবতা ৱা ঙাংখ্রে

প্রধান মন্ত্রীনা ঙসি ভিদিও কনফরেন্সকী থোংদা গুজরাতকী গান্ধীনগরদা ৩শুবা গ্লোবেল পোতেতো কনক্লেবতা ৱা ঙাংখ্রে। মমাংগী গ্লোবেল পোতেতো কনফরেন্স অনি ১৯৯৯ অমসুং ২০০৮দা পাংথোকখ্রে। কনক্লেব অসি ইন্দিয়ান পোতেতো এসোসিয়েসন (আই.পি.এ.)না ইন্দিয়ান কাউন্সিল ওফ এগ্রিকলচরেল রিসর্স, নই দিল্লী অমসুং আই.সি.এ.আর.-সেন্ত্রেল পোতেতো রিসর্স ইন্সতিত্যুত, শিমলা অমদি ইন্তরনেস্নেল পোতেতো সেন্তর (সি.আই.পি.). লিমা, পেরুগা লোয়ননা খুৎশম্নদুনা পাংথোকপনি। গ্লোবেল পোতেতো কনক্লেব অসিদা মথংগী নুমীৎ খরা অসিদা ফুদ অমসুং ন্যুত্রিসনগী দাবিগা মরী লৈননা মরুওইবা এস্পেক্তশিং খন্ন-নৈন্নবগীদমক মালেমগী মফম কয়াদগী সাইন্তিস্তশিং, পোতেতো ফার্মরশিং অমসুং স্তেকহোল্দরশিং পুল্লি। কনক্লেবতা ৱা ঙাংলদুনা প্রধান মন্ত্রীনা হায়খি মদুদি ৩শুবা কনক্লেব অসিগী মরুওইবা ৱাফমদি চপ মান্নবা মতমদা পোতেতো কনফরেন্স, এগ্রি এক্সপো অমসুং পোতেতো ফিল্দ দে পাংথোকপা অসিনি। মহাক্না মসিমসু হায়খি মদুদি ফিল্দ দেদা ফার্মর লিশিং ৬না ফিল্দ ভিজিৎ চৎপা অসি থাগৎনিঙাই ওইরবা হোৎনরিবা অমনি। প্রধান মন্ত্রীনা হায়খি মদুদি লৈবাক অসিদা আলু খ্বাইদগী য়াম্না পুথোক্লিবা রাজ্য ওইরিবা গুজরাত্তা ৩শুবা গ্লোবেল পোতেতো কনক্লেব পাংথোকপা অসি য়াম্না মরুওইবা অমনি। মহাক্না হায়খি মদুদি ভারত্তা হৌখিবা চহী তরামাথোই খক্তদা আলু পুথোকপগী চাং চাদা ২০ হেঙ্গৎলে, চপ মান্নবা মতম অসিদা মসি গুজরাত্তা চাদা ১৭০ হেঙ্গৎলে। প্রধান মন্ত্রীনা হায়খি মদুদি মসি রাজ্য অসিনা কল্তিবেসনগীদমক স্প্রিনক্লর অমসুং দ্রিপ ইরিগেসনগুম্বা এগ্রীকলচরগী মোদর্ন মেথদশিং শিজিন্নবগা লোয়ননা খ্বাইদগী ফবা কোল্দ স্তোরেজকী খুদোংচাবশিং লৈবা অমসুং ফুদ প্রোসেসিং ইন্দস্ত্রীদা লিঙ্ক তৌবদগীনি। ঙসিদি গুজরাত রাজ্যদা অচৌবা পোতেতো প্রোসেসিং কম্পেনীশিং লৈরে অমদি পোতেতো এক্সপোর্তর অয়াম্বা গুজরাত্তা লৈরে হায়না মহাক্না হায়খি। প্রধান মন্ত্রীনা হায়খি মদুদি সরকারনা ২০২২ ফাওবদা লৌমীশিংগী শেন্থোক শরুক অনি ওইহন্নবা পান্দমগী মায়কৈদা খুমাং চাউশিন্না চংশিল্লি। মহাক্না মখা তাখি মদুদি লৌমীশিংনা হোৎনরিবশিং অমসুং সরকারগী পোলিসীগী অপুনবা মহৈ ওইনা ভারত মালেমদা হৱাই চেংৱাই অমসুং অতোপ্পা চানবা পোৎলমশিং পুথোকপা মকোকথোংবা লৈবাক ৩গী মরক্তা অমা ওইরে। মহাক্না ফুদ প্রোসেসিং ইন্দস্ত্রীশিংবু থাক খুদিংমক্তা প্রমোত তৌনবগীদমক লম অসিদা চাদা ১০০ এফ.দি.আই.গী লম্বী হাংদোকপা, প্রধান মন্ত্রী কিসান সম্পদা য়োজনাগী খুত্থাংদা ভেল্যু এদিসন অমসুং ভেল্যু চেন দিবেলপমেন্ত মতেং পাংবা অসিনচিংবা মহাক্কী সরকারনা পায়খৎলিবা খোংথাংশিং খংহনখি। প্রধান মন্ত্রীনা মসিমসু হায়খি মদুদি থা অসিগী হৌরকপদা দাইরেক্ত ত্রান্সফরগী খুত্থাংদা লৌমী কোতি ৬কী বেঙ্ক একাউন্তদা লুপা কোতি ১২,০০০গী শেনফম ত্রান্সফর তৌদুনা অনৌবা রেকোর্দ অমসু থমখ্রে। মহাক্না মসিমসু ফোংদোকখি মদুদি মহাক্কী সরকারগী প্রায়োরিতী অসি ফার্মর অমসুং কঞ্জুমরগী মরক্তা মরক্কী মীওই অমসুং অতোপ্পা মীওইশিং হন্থহনবনি। প্রধান মন্ত্রীনা সাইন্তিস্তশিংদা মোদর্ন বাইওতেক্নোলোজী, আর্তিফিসিয়েল ইন্তেলিজেন্স, ব্লোক চেন, দ্রোন তেক্নোলোজীগী থোংদা লৌউ শিংউবগা মরী লৈনবা ইশু কয়াগী সোলুসন পুথোক্নবা তকশিনখি। মহাক্না হায়খি মদুদি সাইন্তিফিক কমুনিতী অমসুং পোলিসী শেম্লিবশিংগী খ্বাইদগী চাউবা থৌদাং অসি কনাগুম্বা অমত্তবু চরা হেলহন্দবনি। য়ুমফম: কনক্লেব অসিনা কমন প্লেৎফোর্ম অমদা স্তেকহোল্দর পুম্নমকপু পুরক্নবা খুদোংচাবা অমা পীরি মদুনা আলুগী সেক্তরগা মরী লৈনবা মীওই খুদিংমক পুন্সিন্দুনা হিরমশিং খন্ন-নৈনবা অমসুং তুংগী থৌরাং য়াৎপা ঙমহল্লি। মসি আলুগী রিসর্সতা নোলেজ অমসুং ইনোবেসনগী মাংজিল থারিবা লৈবাকশিংগী তোঙান তোঙানবা স্তেকহোল্দর পুম্নমকপু এক্সপোজ তৌনবা তোপ তোপ্পা থৌরম অমনি। অচৌবা থৌরম অসিদা মরুওইবা কম্পোনেন্ত অহুম লৈরি, (i) দি পোতেতো কনফরেন্স, (ii) দি এগ্রি এক্সপো অমসুং (iii) পোতেতো ফিল্দ দে। পোতেতো কনফরেন্স অসি ২০২০গী জনুৱারী ২৮দগী ৩০ ফাওবা নুমীৎ হুম্নি পাংথোক্কনি। মসিদা থিম ১০ লৈগনি মদুগী মনুংদা থিম ৮দি বেসিক অমসুং এপ্লাইদ রিসর্সতা য়ুমফম ওইগনি। লেমহৌরিবা থিম অনি অদুনা পোতেতো ত্রেদ, ভেল্যু চেন মেনেজমেন্ত অমসুং পোলিসী ইশুশিংদা অখন্নবা মীৎয়েং থমগনি। ২০২০গী জনুৱারী ২৮দগী ৩০ ফাওবা এগ্রি এক্সপো পাংথোক্কনি। মসিদা আলুদা য়ুমফম ওইবা ইন্দস্ত্রীজ অমসুং ত্রেদ, প্রোসেসিং, সীদ পোতেতো প্রদক্সন, বাইওতেক্নোলোজী, তেক্নোলোজী ত্রান্সফরদা পব্লিক-প্রাইবেত পার্তনরশিপ অমসুং লৌমীশিংগা মরী লৈনবা পোত্থোকশিং অসিনচিংবশিং উৎকনি। ২০২০গী জনুৱারী ৩১দা পোতেতো ফিল্দ দে পাংথোক্কনি। মসিদা পোতেতো মেকানাইজেসন, পোতেতো ভেরাইতিজ অমসুং খ্বাইদগী নৌবা তেক্নোলোজীশিংগী দেমোন্সত্রেসন য়াওরি। মরুওইনা খন্নগদৌরিবা হিরমশিং অদুদি প্লান্তি মেতরিয়েলগী অৱাৎপা, সপ্লাই চেনশিং, হার্বেস্ত মতুংগী অমাংবশিং, প্রোসেসিং হেঙ্গৎহন্নবগীদমক দরকার ওইবশিং, এক্সপোর্ত অমসুং দাইবর্সিফাইদ য়ুতিলাইজেসন অমসুং দরকার ওইবা পোলিসী সপোর্তনি।